Op pad terug na my land, Suid-Afrika – Dr. Christa van Staden
Gepubliseer op 2020-10-02 2020-10-01 deur Dr Christa van Staden
Ek sien uit om met my eie kar te ry. Volkswagen Tuguan. Sy was skaars ses maande oud toe ons hierheen getrek het. Nou is sy twee en ek het haar nog skaars gery. Gelukkig is my lisensie in Januarie hernu en het seun dit vir my per pos hierheen gestuur. Ek was so hartseer toe die kaartjie hier opdaag, uit my kind se hand in myne, maar ek mag nie reis nie. Anders moes ek eers vir die amptelike lisensie wag om weer te bestuur. Wonder of ek gaan weet hoe? Het 18 maande laas self agter die stuur ingeklim.
Ek sien daarna uit om my vriende wat ek in Kazakhstan gemaak het, in Suid-Afrika te ontmoet vir 'n koppie tee. Of sal dit koffie wees? Ek skat party verkies tee, die ander sal koffie drink.
Ek vat ook 'n paar vrouens van Almaty virtueel saam, ons gaan steeds kuier. Ek het hulle so amper misgeloop. Daar is nog baie kuier oor.